Steve Archibald spilte én sesong for Hibernian FC, sesongen 1988/1989. Det ble totalt 18 mål (15 ligamål) for Hibs på 44 kamper. David Duff og Jim Gray hadde tatt over som eiere av Hibernian FC i 1987. De hadde store planer for Hibs. Derfor ble det å investere i gode spillere viktig. Målmannen Andy Goram kom til Hibs fra Oldham Athletic for det som da var klubbrekord med £325 000, men selv Gorams ankomst ble overskygget da Archibald kom fra Barcelona.